News Update: ต่อไปนี้จะมีแต่ข่าวดี จีนออกแคมเปญคุมสื่อออนไลน์ ปราบปรามเนื้อหาวิจารณ์เศรษฐกิจแง่ลบ - FINNOMENA
ทางการจีนออกแคมเปญระยะเวลา 2 เดือน เพื่อปราบปรามแพลตฟอร์มเชิงพาณิชย์ และบัญชีโซเชียลมีเดีย ที่โพสต์ข้อมูลเกี่ยวข้องกับการเงิน ซึ่งอาจเป็นอันตรายต่อเศรษฐกิจของประเทศ
30 ส.ค. 2564

ทางการจีนออกแคมเปญระยะเวลา 2 เดือน เพื่อปราบปรามแพลตฟอร์มเชิงพาณิชย์ และบัญชีโซเชียลมีเดีย ที่โพสต์ข้อมูลเกี่ยวข้องกับการเงิน ซึ่งอาจเป็นอันตรายต่อเศรษฐกิจของประเทศ
วันเสาร์ (28 ส.ค.) หน่วยงานกำกับดูแลด้านไซเบอร์สเปซของจีน (CAC) ประกาศมุ่งเน้นแก้ไขการละเมิดและวิพากษ์วิจารณ์ที่ประสงค์ร้ายต่อตลาดการเงิน จนอาจนำไปสู่การตีความนโยบายบริหารประเทศและข้อมูลทางเศรษฐกิจแบบผิดๆ
นอกจากนี้ ผู้ที่เผยแพร่รายงานข้อคิดเห็นจากสื่อต่างประเทศจะถูกจัดการด้วย หากนำเสนอเนื้อหาโดยไม่มีวิจารณญาณและจุดยืน และนำไปสู่การตีความการเงินในประเทศอย่างไม่ถูกต้อง
การเคลื่อนไหวดังกล่าวมีจุดมุ่งหมายสร้างสภาพแวดล้อมออนไลน์ ที่ทางการจีนระบุว่า “ไม่มีพิษภัยในการแสดงความคิดเห็นสาธารณะ เพื่อทำให้เศรษฐกิจและสังคมจีนพัฒนาอย่างยั่งยืนและมีสุขภาพดี”
แคมเปญดังกล่าวเป็นไปตามร่างข้อเสนอของ CAC ที่ออกมาก่อนหน้านี้ (27 ส.ค.) โดยหน่วยงานต้องการควบคุมอัลกอริทึมของบริษัทเทคโนโลยีที่ใช้แนะนำวิดีโอและเนื้อหาอื่นๆ บนแพลตฟอร์ม
เว็บไซต์และแพลตฟอร์มเชิงพาณิชย์จะถูกสั่งลบโพสต์ข้อมูลที่เกี่ยวข้องกับการเงิน และปิดบัญชีที่ทำการละเมิด ภายใต้การดูแลของหน่วยงานต่างๆ ประกอบไปด้วย CAC, กระทรวงการคลัง และ หน่วยงานกำกับดูแลหลักทรัพย์ ธนาคาร และ ประกันภัย
เหล่าบริษัทเทคโนโลยีและผู้ให้บริการโซเชียลมีเดีย อย่าง Tencent, Bytedance, Toutiao และ Douyin ต่างให้คำมั่นว่าจะปฏิบัติตามกฎดังกล่าว และพร้อมควบคุมเนื้อหาที่เกี่ยวข้องกับการเงิน
อ้างอิง: https://www.bloomberg.com/news/articles/2021-08-28/china-to-cleanse-online-content-that-bad-mouths-its-economy?sref=e4t2werz 
ภาพ: Xinhua News
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
เศรษฐกิจจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA